b"\n_START_ARTICLE_\nOkrugli stol kralja Artura (legenda)\n_START_SECTION_\nPovijest\n_START_PARAGRAPH_\nLiterarna vrijednost Okruglog stola, naro\xc4\x8dito u romanti\xc4\x8dnim poemama iz 13. st i kasnije, le\xc5\xbei u \xc4\x8dinjenici da je on koristio vitezovima arthurovog dvora kao personifikacija njihovog -kolektivnog ja i simbol njihova jedinstva. _NEWLINE_U stvarnom \xc5\xbeivotu - Okrugli stol, je po mnogim svojim aspektima, postao - protutip za osnivanje brojnih velikih Vite\xc5\xa1kih redova koji su nicali po Evropi tokom kasnog srednjeg vijeka. Tako da je do kraja 15. sr, kad je Malory napisao Le Morte Darthur, vite\xc5\xa1tvo postalo istovetno sa velikim vojni\xc4\x8dkim bratov\xc5\xa1tinama, osnivanim uz podr\xc5\xa1ku mo\xc4\x87nih feudalaca._NEWLINE_U Robert de Boronovoj poemi Josip iz Arimateje (Joseph d'Arimathie) napisanoj oko 1200. - Sveti gral, za kojim traga junak Percival, identificiran je kao vr\xc4\x8d kojim se Krist koristio za Posljednje ve\xc4\x8dere. Po njoj je upravo Josipu iz Arimateje dan zadatak da napravi stol u spomen na Posljednju ve\xc4\x8deru, ali da jedno mjesto ostavi upra\xc5\xbenjeno, kao simbol mjesta na kojem je sjedio Juda, izdajica Krista. Na tom praznom mjestu, nazvanom - Perilousovo mjesto, nitko nije sjedio iz straha po vlastitu sudbinu, jer je ono bilo rezervirano isklju\xc4\x8divo za onog junaka koji mo\xc5\xbee vratiti Sveti gral. _NEWLINE_Tijekom 13. st, kad je tema Svetog grala u potpunosti integrirana u legendu o Kralju Arthuru u skupini pri\xc4\x8da iz Opusa Vulgata i Postvulgata, iskristaliziralo se da je Okrugli stol - oblikovan upravo zbog Svetog grala, kao i prazno mjesto, ali da ga je napravio \xc4\x8darobnjak Merlin i to za Uthera Pendragona, oca Kralja Arthura._NEWLINE_Igrom sudbine postao je vlasni\xc5\xa1tvo kralja Leodegranca iz Cameliarda, koji ga je poklonio svom zetu Arthuru kao dio miraza svoje k\xc4\x87eri Guinevere. Prijem u dru\xc5\xa1tvo okruglog stola bio je rezerviran samo za najhrabrije, a Perilousovo mjesto ostalo je upra\xc5\xbenjeno sve do pojave Galahada, hrabrog viteza koji je prona\xc5\xa1ao Sveti gral i donio \xc4\x8dudesa u Arthurovo kraljevstvo._NEWLINE_U gradu Winchesteru postoji velika dvorana, kao jedini ostatak nekada\xc5\xa1njeg dvorca kog je zapo\xc4\x8deo graditi William I Osvaja\xc4\x8d, a dovr\xc5\xa1en je 1235. U njoj se nalazi prislonjen uz zid - okrugli stol promjera 5,5 metara, kog zovu Stol kralja Arthura. Izra\xc4\x91en je krajem 13.  ili po\xc4\x8detkom 14. st, a prebojan je tudorovskim bojama zelenom i bijelom, za vladavine Henrya VIII."